**Nemonychinae** er en artsfattig gruppe av snutebiller, men har tidligere vært mye større. Både larver og voksne lever av pollen, de aller fleste artene på hannkongler av bartrær.

Utseende
--------

Små (2 – 5 mm), avlange biller, mørke på farge. Oversiden er tett kledt med fine, utstående hår. **Hodet** er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, i den ytterste halvdelen. Fasettøynene er temmelig store, runde og utstående. **Brystskjoldet** (pronotum) er omtrent så langt som bredt, markert smalere enn dekkvingene, sett ovenfra avrundet firkantet. **Dekkvingene** er parallellsidige, med markerte «skuldre», kraftig punkterte, men uten tydelige punktrekker. **Beina** er middels lange, slanke, føttene er fire-leddete med det tredje leddet dypt delt i to fliker.

Levevis
-------

Av de 22 slektene de nålevende nemonychidene deles inn i, lever alle bortsett fra to på hannkongler (hannblomster) av ulike slags nakenfrøete planter (hovedsakelig bartrær), der de spiser pollen. De to unntakene er en slekt i den palearktiske sone som lever på pollen av urter i soleiefamilien, og en søramerikansk slekt som lever på sørbøk *(Nothofagus).* De øvrige artene på den nordlige halvkulen lever på furu-slekten (*Pinus*). Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien **barblomstsnutebiller, Nemonychidae** Bedel, 1883
					- Underfamilien **Nemonychinae** Bedel, 1882
						* Slekten *Nemonyx* Redtenbacher, 1845 - 4 arter, den palearktiske sone
							+ *Nemonyx canescens* Solsky, 1881
							+ *Nemonyx grisescens* Reitter, 1899
							+ *Nemonyx lepturoides* (Fabricius, 1801) – Europa nord til Polen og Tyskland
							+ *Nemonyx scutellatus* Abeille, 1901

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.

Kilder
------

* Kuschel, G. 1983. *Past and present of the relict family Nemonychidae* (Coleoptera, Curculionoidea). *Geo Journal* 7: 499-504.
* Legalov, A.A. (2017) Contribution to the knowledge of the family Nemonychidae (Coleoptera) with descriptions of new taxa. *Ukrainian Journal of Ecology* 7(2): 64–87.

Eksterne lenker
---------------

*Cimberis attelaboides*:. *Nemonyx lepturoides*: 

* (en) *Nemonychinae* hos Fauna Europaea Rediger på Wikidata

* (en) *Nemonychinae* hos Fossilworks Rediger på Wikidata

* (en) *Nemonychinae* hos ITIS Rediger på Wikidata

* (en) *Kategori:Nemonychinae* – bilder, video eller lyd på Wikimedia Commons Rediger på Wikidata

* *Nemonychinae* – detaljert informasjon på Wikispecies Rediger på Wikidata